  Туспуктэм: Удмуртиысь тӧролэн но кивалтэтлэн пресс-службазы Наталия Сильвестрова Ижкарын семьяослы нырысетӥ МФЦ усьтӥзы. Сое секыт улон югдуре сюрем нылпиослы юрттонъя фондлэн грантэзлы луыса кылдытӥзы. Со сярысь элькун тӧролэн но кивалтэтлэн пресс-службаез ивортӥз. Юрт тазалыксыя сюбегатэм быгатонлыкъёсын адямиос понна «Доступная среда» программая пандусъёс лэсьтӥзы, ӧс кусыпъёсты паськыт каризы. « Татын семьяослы "одӥг укно пыр" амалъя котыр ласянь юрттэт сётозы. Ужпумъёсты сэрттон-пертчон кема кытӥське ке, пумозяз чакласа мынозы. Центре нылпиосын, секыт улон учыре сюрем, егит семьяос, нимысьтыз ожгар ужрадэ пыриськисьёслэн ӵыжы-выжыоссы вазиськыны быгатозы » Татьяна Чуракова, Удмуртиысь кивалтэтлэн тӧроезлэн воштӥсез Ужъюртысь ӧнерчиос нылпи садэ гожтӥськыны, нылпиен пукем бере ужаны интыяськыны, юридик но психологи юрттэт басьтыны гожтӥськыны юрттозы. Анай-атайёс ужкагазъёсын вырыку, пиналъёсын нылпи висъетын дышетӥсь ужалоз. Отын ик ик логопед доры ветлыны луэ. Кин пӧртэм мугъёсъя центре вуыны уг быгаты, соос доры мерлыко ужасьёслэсь, психологъёслэсь но юристъёслэсь мобильной бригада поталоз.   Кулэяськисьёслы прокатъя пункт радъялозы. Отысь, кылсярысь, коляскаосты но нылпи валесъёсты огдырлы басьтыны луоз. « Таӵе МФЦ элькунын одӥг гинэ уз луы. Вуоно арын инвожое Глазкарын Калыклы мерлыко юрттэт сётонъя элькун центрлэн филиалаз усьтомы » Ольга Лубнина, Удмуртиысь мерлыко политикая но ужъя министр Семьяослы МФЦ-лэн ужан радлыкез: Вордӥськон – покчиарня: 8:00 – 17:00; Удмуртарня: 8:00 – 16:00; Нуназеяны вис: 12:00 – 12:48. Тодэ вайытом, 2024-тӥ ар Удмуртиын но Россиын Семьялэн арез луоз. Тегъёс: Мерлык семья юрттэт МФЦ Ижкар Удмуртия  